હાલમાં ગુજરાત એટીએસ માટે કામનું માળખુ છે તેમાં એટીએસ ત્રાસવાદ- દેશવિરોધી પ્રવૃત્તી અને નકલી ચલણ અને ડ્રગ જેવા મહત્વના વિષયો ઉપર જ કામ કરી શકે છે પરંતુ રાજયના અન્ય ગંભીર ગુનાઓ ઉપર તે કામ કરી શકતા નથી કારણ અન્ય ગુના તેમના  સોંપવામાં આવેલા માળખામાં આવતા નથી આથી અન્ય રાજયની જેમ સ્પેશીયલ ટાસ્ક ફોર્સ બનાવી તેના વડા  તરીકે હિમાંશુ શુકલને મુકવાનો નિર્ણય લેવાઈ ચુકયો છે જેનો આદેશ એક ખાસ નોટીફીકેશન સાથે આગામી દિવસમાં થનાર આઈપીએસ અધિકારીઓની બદલી સાથે બહાર પાડવામાં આવશે, આ ઉપરાંત આઈપીસ અધિકારીઓની બદલી થશે તેમાં અમદાવાદ ક્રાઈમ બ્રાન્ચના ડેપ્યુટી પોલીસ કમિશનર દિપેન ભદ્રનની કામગીરી ધ્યાનમાં લેતા તેમને વધુ જવાબદારી સોંપવામાં આવશે જેના ભાગ રૂપે તેમને એટીએસના એસપી તરીકે મુકવામાં આવે તેવી સંભાવના છે.